สองสิงห์อมควันหลังซูเปอร์มาร์เก็ต

สองสิงห์อมควันหลังซูเปอร์มาร์เก็ต (ญี่ปุ่น: スーパーの裏でヤニ吸うふたり, โรมาจิ: Super no Ura de Yani Sū Futari) เป็นซีรีส์มังงะญี่ปุ่นที่เขียนและวาดภาพประกอบโดยจินุชิ ซีรีส์นี้เริ่มต้นในรูปแบบเว็บคอมมิคที่เผยแพร่บนทวิตเตอร์ในเดือนมีนาคม พ.ศ. 2565 ซีรีส์นี้เริ่มตีพิมพ์เป็นตอนในนิตยสาร"บิ๊ก กันกันรายเดือน"ของสแควร์เอนิกซ์ในเดือนสิงหาคม พ.ศ. 2565 ซีรีส์อนิเมะทางโทรทัศน์มีกำหนดออกอากาศในปี พ.ศ. 2569
มังงะเรื่องนี้ชนะรางวัลมังงะถัดไป ประจำปี พ.ศ. 2565 ในหมวดเว็บมังงะ
เรื่องย่อ.
ซาซากิ ชายวัยกลางคนผู้อ่อนล้าจากการเป็นแรงงานทาสในบริษัทการเยียวยาใจเล็กๆของเขามีเพียงการสูบบุรี่สุดที่รักตั้งแต่หัววัน และการรับลูกค้าอย่างร่าเริงสดใสของคุณยามาดะ พนักงานสาวในซูเปอร์มาร์เก็ตที่เขาแวะเวียนไปเป็นประจำ คืนวันหนึ่งเขาเหนื่อยจากการทำงานและโหยหาการเยียวยาจึงตรงไปยังซูเปอร์ฯ แต่วันนั้นคุณยามาดะที่เขาหมายปองกลับไม่อยู่ แถมสมัยนี้ไม่มีพื้นที่สำหรับสูบบุหรี่อีก... “ถ้าเป็นตรงนี้ละก็ สูบบุหรี่ได้นะ” คนที่ร้องทักซาซากิซึ่งกำลังหมดอาลัยตายอยากนั้นคือหญิงสาวแต่งตัวแปลกตาเล็กน้อยผู้มีนามว่าทายามะ
สื่อ.
มังงะ.
เมื่อตอนแรกได้ถูกโพสต์บนทวิตเตอร์ ทวีตดังกล่าวได้รับการกดถูกใจมากกว่า 190,000 ครั้ง (ณ วันที่ 2 มิถุนายน พ.ศ. 2565) สร้างการตอบรับอย่างล้นหลาม ณ วันที่ 25 มิถุนายน พ.ศ. 2565 จำนวนยอดไลค์ของซีรีส์นี้ทะลุ 2.5 ล้านแล้ว
เมื่อวันที่ 25 สิงหาคม พ.ศ. 2565 ได้เริ่มลงพิมพ์เป็นตอนในนิตยสาร"บิ๊ก กันกันรายเดือน" ในฉบับนี้ได้ปรากฏทั้งบนหน้าปกและสีเปิด ในวันเดียวกันนั้น หนังสือเล่มแรกที่มีตอนที่เขียนใหม่ก็ได้รับการเผยแพร่ด้วย
ด้วยเหตุนี้ ชื่อเรื่องจึงเปลี่ยนจาก Super no Ura de Yani Sū Hanashi (スーパーの裏でヤニ吸う話, "A Story About Smoking at the Back of the Supermarket") เป็น Super no Ura de Yani Sū Futari (スーパーの裏でヤニ吸うふたり, "Behind the Supermarket, Smoking With You") และตอนที่ 4 ถึง 16 ที่โพสต์บนทวิตเตอร์ได้ถูกลบออกไป แต่ได้มีประกาศว่าจะยังคงลงต่อบนทวิตเตอร์ ต่อไปโดยไม่มีการเปลี่ยนแปลง.
มังงะเรื่องนี้ได้รับอนุญาตจากแอปและเว็บไซต์"มังงะ อัพ! โกลบอล"ของสแควร์เอนิกซ์ สำนักพิมพ์ฟีนิกซ์ได้ประกาศเป็นผู้ถือลิขสิทธิ์ในฉบับภาษาไทยเมื่อ 19 กันยายน พ.ศ. 2566
จำนวนเล่ม.
!width=4%|#
!width=24%|วันที่ออกจำหน่ายต้นฉบับ
!width=24%|ISBN ต้นฉบับ
!width=24%|วันที่ออกจำหน่ายภาษาไทย
!width=24%|ISBN ภาษาไทย
<tr style="text-align: center;"><th scope="row" id="vol1" style="text-align: center; font-weight: normal; background-color: transparent;">1</th></td><td> 25 สิงหาคม พ.ศ. 2565</td><td></td><td>16 ตุลาคม พ.ศ. 2566</td><td></td></tr>
<tr style="text-align: center;"><th scope="row" id="vol2" style="text-align: center; font-weight: normal; background-color: transparent;">2</th></td><td> 25 มกราคม พ.ศ. 2566</td><td></td><td>13 กุมภาพันธ์ พ.ศ. 2567</td><td></td></tr>
<tr style="text-align: center;"><th scope="row" id="vol3" style="text-align: center; font-weight: normal; background-color: transparent;">3</th></td><td> 25 กรกฎาคม พ.ศ. 2566</td><td> (SE)</td><td>20 สิงหาคม พ.ศ. 2567</td><td></td></tr>
<tr style="text-align: center;"><th scope="row" id="vol4" style="text-align: center; font-weight: normal; background-color: transparent;">4</th></td><td> 25 มกราคม พ.ศ. 2567</td><td> (SE)</td><td>29 ตุลาคม พ.ศ. 2567</td><td></td></tr>
<tr style="text-align: center;"><th scope="row" id="vol5" style="text-align: center; font-weight: normal; background-color: transparent;">5</th></td><td> 25 กรกฎาคม พ.ศ. 2567</td><td></td><td>24 มีนาคม พ.ศ. 2568</td><td></td></tr>
<tr style="text-align: center;"><th scope="row" id="vol6" style="text-align: center; font-weight: normal; background-color: transparent;">6</th></td><td> 24 มกราคม พ.ศ. 2568</td><td> (SE)</td><td>27 พฤษภาคม พ.ศ. 2568</td><td></td></tr>
</table>
อนิเมะ.
มีการประกาศสร้างอนิเมะทีวีซีรีส์เมื่อวันที่ 18 กรกฎาคม พ.ศ. 2568 มีกำหนดออกอากาศใน พ.ศ. 2569 ทางช่องทีบีเอสและช่องอื่น ๆ
ผลตอบรับ.
"สองสิงห์อมควันหลังซูเปอร์มาร์เก็ต"ได้คว้ารางวัลมังงะถัดไป ประจำปี พ.ศ. 2565 ในหมวดเว็บไซต์ ซีรีส์เรื่องนี้ติดอันดับที่ 7 ในรายชื่อมังงะที่ดีที่สุดสำหรับผู้อ่านชายของ"โคโนะ มังงะ งะ ซูโงอิ!"ของสำนักพิมพ์ทาการาจิมาชะฉบับปี พ.ศ. 2566 และยังติดอันดับที่ 8 ในงานมังงะ ไทโชครั้งที่ 16 อีกด้วย ซีรีส์นี้ได้รับการจัดอันดับเป็นอันดับสี่ในการจัดอันดับมังงะที่แนะนำจากพนักงานร้านหนังสือทั่วประเทศ ประจำปี พ.ศ. 2566 และเป็นอันดับหนึ่งในการจัดอันดับมังงะที่แนะนำของสำนักพิมพ์ทั่วประเทศประจำปี พ.ศ. 2566 ได้จำหน่ายไปแล้วกว่า 200,000 เล่มสำหรับเล่มที่ 1